OpenLLM-France/wikimedia huggingface dataset:
# Huntington (Virgínia de l'Oest)

Huntington és una població dels Estats Units a l'estat de Virgínia de l'Oest. Segons el cens del 2008 tenia 49.185 habitants.

## Demografia

Segons el cens del 2000, Huntington tenia 51.475 habitants, 22.955 habitatges, i 12.235 famílies. La densitat de població era de 1.248,4 habitants per km².
Dels 22.955 habitatges en un 20,6% hi vivien nens de menys de 18 anys, en un 36,9% hi vivien parelles casades, en un 13,1% dones solteres, i en un 46,7% no eren unitats familiars. En el 37,6% dels habitatges hi vivien persones soles el 15,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,12 i el nombre mitjà de persones que vivien en cada família era de 2,8.
Per edats la població es repartia de la següent manera: un 17,7% tenia menys de 18 anys, un 17,5% entre 18 i 24, un 24,9% entre 25 i 44, un 21,8% de 45 a 60 i un 18% 65 anys o més.
L'edat mediana era de 37 anys. Per cada 100 dones de 18 o més anys hi havia 85,8 homes.
La renda mediana per habitatge era de 23.234 $ i la renda mediana per família de 34.756 $. Els homes tenien una renda mediana de 30.040 $ mentre que les dones 21.198 $. La renda per capita de la població era de 16.717 $. Entorn del 17,5% de les famílies i el 24,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Huntington». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Huntington». American Fact Finder. Oficina del Cens dels Estats Units, 12-01-2010.
# Barri de la Mercè

La Mercè o barri de Mar és un dels nuclis que formen el barri Gòtic de la ciutat de Barcelona que s'estén entre el barri de la Ribera i la Rambla.
Des dels seus orígens fou un dels focus principals de residència aristocràtica de la ciutat. El nom li ve per la parròquia de la Mercè, antiga església del convent del mateix nom. L'església data del 1765 i el convent (actual Capitania General) del 1650 aproximadament. Cal destacar l'escultura de la Mare de Déu de la Mercè del segle xiv, patrona de la ciutat des del segle xvii.
El carrer Ample és l'eix vertebrador de la barriada i alhora és el carrer on es construïren la majoria de casalots i palaus del barri. Entre ells destacaren el de l'arquebisbe de Tarragona (on s'hostatjà Carles I) i el Palau dels Comtes de Santa Coloma. Actualment podem contemplar com a exemple el Palau Sessa-Larrard, un magnífic exemple de palau rococó barceloní.

## Referències

* ↑ GGCC: Barcelona, Arxivat 2015-09-24 a Wayback Machine. els barris de la Barcelona Vella.
* ↑ «Història del Gòtic». [Consulta: 3 agost 2018].
* ↑ «Sortida cultural: Barri Gòtic (Barcelona)». Arxivat de l'original el 2018-08-04. [Consulta: 4 agost 2018].
# 187 (pel·lícula)

187 (títol original en anglès: One Eight Seven) és una pel·lícula estatunidenca dirigida per Kevin Reynolds, estrenada el 1997 i doblada al català.

## Argument

A Nova York, un professor de Biologia és atacat per un dels seus alumnes.
Algun temps més tard, aquest mateix professor accepta un lloc en un institut difícil dels afores de Los Angeles.

## Repartiment

* Samuel L. Jackson: Trevor Garfield
* Clifton Collins Jr.: Cesar Sanchez
* Kelly Rowan: Ellen Henry
* John Heard: Dave Childress
* Tony Plana: Principal Garcia
* Karina Arroyave: Rita Martinez
* Lobo Sebastian: Benny Chacon
* Jack Kehler: Larry Hyland
* Jonah Rooney: Stevie Littleton
* Demetrius Navarro: Paco
* Ebony Monique Solomon: Lakesia
* Yannis Bogris: Barsek
* Dominic Hoffman: Victor
* Martha Velez: Sra. Chacon
* Method Man: Dennis Broadway

## Banda original

* Karmacoma, interpretada per Massive Attack i Tricky
* Spying Glass, interpretada per Massive Attack i Horace Andy
* In November, interpretada per David Darling
* Release Yo' Delf (Prodigy mix), interpretada per Method Man
* The Wilderness del grup Madredeus interpretada per V-Love
* Stem long stem composta per DJ Shadow

## Referències

* ↑ 187
* ↑ «fitxa doblatge». Arxivat de l'original el 2016-03-03. [Consulta: 23 novembre 2011].
* ↑ «One Eight Seven» (en anglès). The New York Times.
# Sabata (pel·lícula)

Sabata (títol original en italià: Ehi amico... c'è Sabata. Hai chiuso!) és una pel·lícula italiana dirigida per Frank Kramer i Gianfranco Parolini, estrenada el 1969. Ha estat doblada al català.

## Argument

Un misteriós justicier (Lee Van Cleef) sotmet una banda organitzada a un xantatge: no descobrirà la identitat dels seus membres a canvi de diners.

## Repartiment

* Lee Van Cleef: Sabata
* William Berger: Banjo
* Pedro Sanchez: Carrincha
* Nick Jordan: Indio
* Franco Ressel: Stengel

## Al voltant de la pel·lícula

* El personnage de Sabata inspira altres westerns de la mateixa època a Itàlia :
** Lo irritarono i Santana fece piazza pulita de Rafael Romero-Marchent - 1970
** Arriva Sabata! de Tulio Demicheli - 1970
** Wanted Sabata de Roberto Mauri - 1970
** Sei già cadavere amico... ti cerca Garringo ! de Juan Bosch - 1970
** Prima ti perdono... poi t'ammazzo de Juan Bosch - 1970
** Quel maledetto giorno della resa dei conti de Sergio Garrone - 1971
** I due figli di Trinità d'Osvaldo Civirani - 1972
Així com un film eròtic franco-belga, Les Filles du Golden Saloon de Gilbert Roussel el 1975.

## Referències

* ↑ esadir.cat. Sabata. esadir.cat.
* ↑ «Ehi amico... c'è Sabata, hai chiuso». The New York Times.
Viccionari
# Josep Got Anguera

Josep Got Anguera (Reus, Baix Camp, 20 de juny de 1861 - Sabadell, Vallès Occidental, 24 de febrer de 1908) va ser un autor dramàtic català.
Quan Josep Got tenia sis anys, la seva família es traslladà a Gràcia. Mostrà afició pel teatre i se sabia de memòria escenes senceres de diferents obres i tenia notícia dels actors que treballaven a Barcelona. Estudià per pilot, carrera que no acabà, i als setze anys va fer dos viatges a Amèrica en un veler, com a pràctic. La seva vida atzarosa el portà per fi a Melilla, on va escriure dues obres de teatre: "Cura radical" i "Errores", que es van representar al teatre La Unidad Dramática d'aquella població. Convertit en còmic professional, treballà a la companyia d'Antoni Grifell, i va fer cap a Sabadell, on tenia parents i on s'instal·là. Va entrar a treballar a les oficines del Registre de la Propietat el 1890. Segons l'historiador de la cultura reusenca Joaquim Santasusagna, va ser un dels impulsors del catalanisme a Sabadell i va contribuir a fundar-hi el Centre Català en 1886. Va publicar articles i poemes al setmanari sabadellenc Lo Catalanista, a la Revista de Sabadell i al periòdic barceloní l'Esquella de la Torratxa, i juntament amb Pere Martí i Peydró, Domènec Saló i Pau Griera va ser un dels personatges importants en la vida intel·lectual de la població. Va desplegar sobretot la seva activitat d'home de teatre, en les seves vessants d'autor i d'actor.

## Obra dramàtica

* Enredos: comedia en un acte y en vers, (Sabadell: Impremta y Litografia de Joan Comas Faura, 1886), estrenada al Teatre Parreño de Sabadell el 17 d'octubre de 1886
* Muralla de ferro: drama en tres actes y en vers, (Sabadell: Impremta y Enquadernacions de Joan Comas Faura, 1888), estrenada al Teatre Novetats el 15 de gener de 1888
* L'esclau: drama en tres actes y en vers. (Sabadell: Impremta y Enquadernacions de Ribera y Tugas, 1892), estrenada al Teatre Romea, el 27 de setembre de 1892
* La bogeria: drama en tres actes y en prosa, (Sabadell: Impremta Llibreria i Enquadernació de Joan Comas, 1895) estrenada al Teatre Romea el 14 de gener de 1895

## Referències

* 1 2 Olesti Trilles, Josep. Diccionari biogràfic de reusencs. Reus: l'Ajuntament, 1991, p. 336.
* ↑ Elias de Molins, Antoni. Diccionario biográfico y bibliográfico de escritores y artistas catalanes del siglo XIX : apuntes y datos. I. Barcelona: Impremta de Fidel Giró, 1889, p. 667.
* 1 2 Santasusagna. Reus i els reusenc en el renaixement de Catalunya fins al 1900. Reus: Associació d'Estudis Reusencs, 1982, p. 203-205.

## Enllaços externs

* Digitalització d'Enredos
# Ninja Turtles: caos mutant

Ninja Turtles: caos mutant (títol original en anglès, Teenage Mutant Ninja Turtles: Mutant Mayhem) és una pel·lícula estatunidenca de superherois animada per ordinador del 2023 dirigida per Jeff Rowe (en el seu debut com a director), codirigida per Kyler Spears i escrita per Rowe, Seth Rogen, Evan Goldberg, Dan Hernandez i Benji Samit. És la setena pel·lícula de Les tortugues ninja. A la pel·lícula, després d'anys d'estar allunyades del món humà, les tortugues es proposen ser acceptades com a adolescents normals a través d'actes d'heroisme i es troben enfrontades amb una misteriosa organització criminal i un exèrcit de mutants. S'ha doblat al català.
Compta amb un repartiment coral original en anglès que inclou Micah Abbey, Shamon Brown Jr., Hannibal Buress, Rose Byrne, Nicolas Cantu, John Cena, Jackie Chan, Ice Cube, Natasia Demetriou, Ayo Edebiri, Giancarlo Esposito, Post Malone, Brady Noon, Seth Rogen, Paul Rudd i Maya Rudolph.
Nickelodeon va anunciar Caos mutant el juny de 2020, amb Rogen, Goldberg i James Weaver produint sota la seva productora de Point Grey Pictures, i Rowe com a director. Spears es va incorporar com a codirector poc després. L'animació va ser proporcionada per Mikros Animation a Mont-real i París i Cinesite a Vancouver i va estar influenciada principalment pels esbossos de quaderns escolars. Buscant explorar l'aspecte adolescent de les tortugues, els cineastes es van inspirar en les pel·lícules d'adolescents de coming-of-age. La majoria del repartiment es va anunciar el març de 2023, amb la veu de les Tortugues per actors adolescents (Abbey, Brown, Cantu i Noon) per primera vegada. Trent Reznor i Atticus Ross van compondre la banda sonora.
Caos mutant es va projectar com a treball en curs al Festival Internacional de Cinema d'Animació d'Annecy el 12 de juny de 2023 i es va estrenar als Estats Units el 2 d'agost a càrrec de Paramount Pictures.

## Referències

* ↑ Ninja Turtles: Caos Mutant a la Base de dades de cinema en català
* ↑ Tartaglione, Nancy. «Paramount & Nickelodeon Animation's Ramsey Naito On 'TMNT: Mutant Mayhem', 'Transformers One' & The "Secret Sauce" Of Franchise Strategy – Annecy» (en anglès), 12-06-2023. Arxivat de l'original el 12 juny 2023. [Consulta: 12 juny 2023].
* ↑ Betti, Tony. «Titles for Upcoming Annecy Film Festival Competitions and Major Studio Screenings and First Looks Revealed» (en anglès), 27-04-2023. Arxivat de l'original el 28 abril 2023. [Consulta: 28 abril 2023].
* ↑ ; Hopewell, John«'Ninja Turtles,' 'Spider-Verse,' 'Nimona,' and Growing Anime Influence Mark Boisterous Annecy Animation Festival Lineup» (en anglès), 27-04-2023. Arxivat de l'original el 27 abril 2023. [Consulta: 27 abril 2023].

## Enllaços externs

* Ninja Turtles: caos mutant - Lloc web oficial
* Tràiler en català
# Albright

Albright és una població del Comtat de Preston a l'estat de Virgínia de l'Oest (Estats Units d'Amèrica).

## Demografia

Segons cens dels Estats Units del 2000 Albright tenia 247 habitants, 99 habitatges, i 61 famílies. La densitat de població era de 328,9 habitants per km².
Dels 99 habitatges en un 33,3% hi vivien nens de menys de 18 anys, en un 46,5% hi vivien parelles casades, en un 9,1% dones solteres, i en un 37,4% no eren unitats familiars. En el 29,3% dels habitatges hi vivien persones soles l'11,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 3,06.
Per edats la població es repartia de la següent manera: un 27,9% tenia menys de 18 anys, un 6,1% entre 18 i 24, un 31,2% entre 25 i 44, un 23,1% de 45 a 60 i un 11,7% 65 anys o més.
L'edat mediana era de 34 anys. Per cada 100 dones de 18 o més anys hi havia 83,5 homes.
La renda mediana per habitatge era de 21.389 $ i la renda mediana per família de 21.500 $. Els homes tenien una renda mediana de 20.764 $ mentre que les dones 16.250 $. La renda per capita de la població era de 10.581 $. Entorn del 27,9% de les famílies i el 26,2% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Albright». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Albright». American Fact Finder. Oficina del Cens dels Estats Units, 12-01-2010.
# Ilya Piatetski-Shapiro

Ilya Piatetski-Shapiro (rus: Илья́ Ио́сифович Пяте́цкий-Шапи́ро) (Moscou, 30 de març de 1929 - Tel-Aviv, 21 de febrer de 2009) va ser un professor i matemàtic.
Ben conegut per les contribucions a la teoria de sèries de Fourier, delimitades a un domini homogeni i grups discrets associats, formes automórficas, i geometria algebraica. Nascut en una família jueva en la Unió Soviètica, va emigrar a Israel. Va ocupar posats de professors a la Universitat de Tel-Aviv i a la Universitat Yale.
Va ser guardonat amb el Premi Wolf en Matemàtiques el 1990.

## Referències

* ↑ Cogdell, Jim; Gelbart, Steve; Sarnak, Peter (eds.) «Ilya Piatetski-Shapiro, In Memoriam». Notices of the AMS. American Mathematical Society, Vol. 57, Núm. 10, 11-2010, pàg. 1160-1275 [Consulta: 16 abril 2017].
* ↑ Chang, Kenneth «Ilya Piatetski-Shapiro, Math Theorist Who Clashed With Soviets, Dies at 79». The New York Times, 04-03-2009 [Consulta: 16 abril 2017].

## Bibliografia

* The Arithmetic and Spectral Analysis of Poincaré Sèries, J. W. Cogdell, I. I. Piatetski-Shapiro, Perspectives in Mathematics, 13, Academic Press (1990). ISBN 0-12-178590-4
* Selected Works of Ilya Piatetski-Shapiro, edited by James Cogdell, Simon Gindikin, and Peter Sarnak, American Mathematics Society (2000). ISBN 0-8218-0930-X
* Complex representations of GL(2,K) for finite fields K, American Mathematical Society (1983) ISBN 0-8218-5019-9

## Enllaços externs

* O'Connor, John J.; Robertson, Edmund F. «Ilya Piatetski-Shapiro» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Muñoz García, Amelia. «Ilya Piatetski-Shapiro: genio y objetor» (en castellà). Radio Sefarad. [Consulta: 3 novembre 2023].
# 30 Days of Night: Dark Days

30 Days of Night: Dark Days és una pel·lícula de terror estatunidenca dirigida per Ben Ketai, estrenada el 2010. És la seqüela de 30 Days of Night.

## Argument

Després haver sobreviscut un any a la massacre de Barrow a Alaska, Stella Olemaun (Kiele Sanchez) es trasllada a Los Angeles, on vol atreure l'atenció de la població local de vampirs i vol a qualsevol preu fer sortir la veritat sobre el que realment va passar a Alaska. Ningú no la creu. Continua estant determinada a venjar la mort del seu marit, Eben.
Llavors troba un grup de persones que han viscut la mateixa cosa que ella... S'assabenta llavors que el verdader responsable de la massacre a Barrow és Lilith (Mia Kirshner), una potent vampir que tothom tem... Ajudada per Paul (Rhys Coiro), Amber (Diora Baird) i Todd (Harold Perrineau), Stella és més determinada que mai tenir unes paraules amb la responsable...

## Repartiment

* Mia Kirshner: Lilith
* Kiele Sanchez: Stella Oleson
* Diora Baird
* Monique Ganderton: Betty
* Harold Perrineau
* Rhys Coiro: Paul
* Ben Cotton: Dane
* Jody Thompson: Peggy

## Al voltant de la pel·lícula

* Kiele Sanchez va reemplaçar Melissa George al paper de Stella Oleson.
* Contràriament a la primera part, aquesta va sortir directament en DVD.
* Mentre que la primera part va costar 30 milions de dòlars, aquesta no ha costat més que 2 milions de dòlar, o sigui 28 milions de dòlars menys.
* L'última escena de la primera pel·lícula on Eben mor cremat sota el sol ha estat refeta per a aquesta pel·lícula però, al lloc de Melissa George, surt Kiele Sanchez.
# La sala de ball

La sala de ball (italià: Ballando, ballando; francès: Le bal) és una pel·lícula franco-italo-algeriana dirigida per Ettore Scola i estrenada l'any 1983. Ha estat doblada al català.

## Argument

Cinquanta anys de balls de saló a França, des dels anys 1930: el Front popular, la Guerra, l'arribada del jazz i del rock, Maig 68, el disco… Les parelles silencioses es fan i es desfan seguint la història i la música.

## Repartiment

* Étienne Guichard: El jove professor
* Regeix Ram: El patró de la sala
* Francesco De Rosa: Toni
* Arnault LeCarpentier: El jove tipògraf
* Liliane Delval: L'alcohòlic
* Martine Chauvin: La jove florista
* Marc Berman: El col·laboracionista
* Danielle Rochard: La repartidora d'una modista
* Nani Noël: La filla d'alegria / La jove jueva / La refugiada / La jove que pinta els seus baixos
* Aziz Arbia: El jove obrer
* Geneviève Rey-Penchenat: El aristòcrata
* Michel van Speybroeck: L'home que ve de lluny / Jean Gabin
* Rossana Di Lorenzo: La senyora-pipi
* Michel Toty: L'obrer especialitzat
* Raymonde Heudeline: L'obrera
* Anita Picchiarini: L'amiga de l'obrera
* Olivie Loiseau: El jove germà de l'obrera
* Monica Scattini: La jove filla miop
* Christophe Allwright: El bonic jove home de suburbi
* François Pick: El jove estudiant
* Chantal Capron: El maniquí
* Jean-François Perrier: El sagristà enamorat / L'oficial alemany
* Jean-Claude Penchenat: la 'creu de foc'

## Premis i nominacions

* Ós de Plata a la millor direcció per Ettore Scola a la Berlinale 1984
* 9e cerimònia dels César:
** Millor pel·lícula (victòria ex-æquo amb Als nostres amors)
** Millor director per Ettore Scola
** Millor música per Vladimir Cosma
** Nominació al César a la millor fotografia per Ricardo Aronovich
* Nominació a l'Oscar a la millor pel·lícula estrangera a la 56a cerimònia dels Oscars

## Referències

* ↑ esadir.cat. La sala de ball. esadir.cat.
* ↑ «Le bal». The New York Times.
* ↑ Tot i que era una coproducció internacional, el film va representar Algeria ja que un film no pot representar més d'un país en els Oscarsr.
# Silent Night

Silent Night és una pel·lícula de thriller d'acció nord-americana del 2023 dirigida per John Woo, la seva primera pel·lícula a Hollywood des de Paycheck (2003); és protagonitzada per Joel Kinnaman, Scott Mescudi, Harold Torres i Catalina Sandino Moreno. Kinnaman interpreta Brian Godluck, el fill petit del qual és assassinat per membres d'una banda local en un tiroteig en cotxe la vigília de Nadal. L'intent d'en Brian de perseguir els culpables surt malament quan un membre de la banda li dispara a la gola i el dona per mort. Tot i que ha perdut la capacitat de parlar, Brian es proposa venjar-se dels assassins del seu fill.
Silent Night presentava molt pocs diàlegs. El rodatge va tenir lloc a Ciutat de Mèxic d'abril a maig de 2022. Va ser estrenat per Lionsgate als Estats Units l'1 de desembre de 2023, amb una recaptació de gairebé 11 milions de dòlars. Va rebre crítiques generalment diverses de la crítica. Ha estat subtitulada al català.

## Sinopsi

És la nit de Nadal i un pare és testimoni de la mort del seu fill quan queda atrapat en un foc creuat entre bandes. Trencat de dolor, i sense veu a causa d'una ferida profunda que afecta les seves cordes vocals, es sotmetrà a un entrenament estricte per venjar la seva mort.

## Repartiment

* Joel Kinnaman com a Brian Godlock
* Scott Mescudi com el detectiu Dennis Vassel
* Harold Torres com a Playa
* Catalina Sandino Moreno com a Saya
* Yoko Hamamura com a Ruiz
* Valeria Santaella com a Venus

## Referències

* 1 2 «Silent Night». Goita què fan, ara!. [Consulta: 25 febrer 2024].

## Enllaços externs

* Web oficial (anglès)
# Fernando Tocornal Linares

Fernando Tocornal Linares (Laredo, 26 de juny de 1961) és un exfutbolista càntabre, que ocupava la posició de migcampista.

## Carrera esportiva

Va debutar en primera divisió amb l'Sporting de Gijón a la campanya 81/82, en la qual va jugar 9 partits. Trigaria tres anys a tornar a jugar amb els sportinguistes a la màxima categoria, en la qual disputaria fins a 23 partits.
L'estiu de 1985 deixa Gijón i marxa al Real Murcia. A la 88/89 jugaria de nou en Primera, ara a les files del Real Oviedo, on tot just apareix en dues ocasions. Comença la dècada dels 90 amb el Real Burgos. Amb l'equip castellà juga 50 partits en Primera.
La temporada 92/93 fitxa per la SD Compostela, amb qui pujaria a primera divisió el 1994. Tocornal va ser titular els quatre anys que va romandre a l'equip gallec. L'estiu de 1996 s'incorpora al CD Badajoz, de Segona Divisió, on formara en dues temporades.
El càntabre penjaria les botes al final de la temporada 98/99, després de militar una campanya al Club Deportivo Lealtad. En total, suma 146 partits a la màxima categoria.

## Enllaços externs

* Fitxa de Tocornal
# Nits de neó

Nits de neó (títol original: Bright Lights, Big City) és una pel·lícula dramàtica de 1988 protagonitzada per Michael J. Fox, Kiefer Sutherland i Phoebe Catis, basada en la novel·la del mateix nom escrita per Jay McInerney. Va ser l'última pel·lícula dirigida per James Bridges abans de la seva mort el 1993. Ha estat doblada al català.

## Argument

Originari de Pennsylvania, Jamie Conway (Michael J. Fox) treballa com a verificador d'informació per a una important revista de Nova York, però per passar les nits de festa al costat del seu millor amic (Kiefer Sutherland) i pel seu freqüent consum de cocaïna, és a punt de ser acomiadat per la seva cap, Clara Tillinghast (Frances Sternhagen). La seva esposa, Amanda (Phoebe Catis), una model en ascens, acaba de deixar-ho; ell encara no es recupera de la mort de la seva mare (Dianne Wiest) fa un any; i està obsessionat amb una història d'un tabloide sobre una dona embarassada en coma. La pel·lícula captura part del caos i decadència de la vida nocturna de Nova York durant els anys 1980 i al mateix temps la vida d'un home que tracta desesperadament d'escapar del dolor de la seva vida.

## Repartiment

* Michael J. Fox: Jamie Conway
* Kiefer Sutherland: Tad Allagash
* Phoebe Cates: Amanda Conway
* Dianne Wiest: Mrs. Conway
* Swoosie Kurtz: Megan
* Frances Sternhagen: Clara
* John Houseman: Mr. Vogel
* Tracy Pollan: Vicky
* Jason Robards: Mr. Hardy
* David Hyde Pierce: Bartender

## Referències

* ↑ «Nits de neó». esadir.cat.
* ↑ «Bright Lights, Big City». The New York Times.
# Bruceton Mills

Bruceton Mills és una població dels Estats Units a l'estat de Virgínia de l'Oest. Segons el cens del 2000 tenia 74 habitants.

## Demografia

Segons el cens del 2000, Bruceton Mills tenia 74 habitants, 39 habitatges, i 20 famílies. La densitat de població era de 476,2 habitants per km².
Dels 39 habitatges en un 15,4% hi vivien nens de menys de 18 anys, en un 46,2% hi vivien parelles casades, en un 5,1% dones solteres, i en un 46,2% no eren unitats familiars. En el 43,6% dels habitatges hi vivien persones soles el 28,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,9 i el nombre mitjà de persones que vivien en cada família era de 2,62.
Per edats la població es repartia de la següent manera: un 10,8% tenia menys de 18 anys, un 9,5% entre 18 i 24, un 23% entre 25 i 44, un 36,5% de 45 a 60 i un 20,3% 65 anys o més.
L'edat mediana era de 48 anys. Per cada 100 dones de 18 o més anys hi havia 73,7 homes.
La renda mediana per habitatge era de 25.625 $ i la renda mediana per família de 38.333 $. Els homes tenien una renda mediana de 35.417 $ mentre que les dones 21.875 $. La renda per capita de la població era de 17.369 $. Cap de les famílies i el 6,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bruceton Mills». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Bruceton Mills». American Fact Finder. Oficina del Cens dels Estats Units, 12-01-2010.